
# Наил Касыйм: «Үзем түлим...»

(ШИГЫРЬ)

Утлар яна − уйлар сыман,

Такси көтеп басып торам...

Барыр җирем юк та сыман,

Бер максатсыз юлга чыгам.


Таксист, таксист, ник дәшмисең?

Юл бәһасен белмәк телим...

Һәр адымга бу тормышта

Мин бит үзем, үзем түлим...


Бәһаләрнең үскән чагы,

Син әйтмәсәң, каян белим?!

Шатлыгыма һәм кайгыма

Мин һәрвакыт үзем түлим...

Ялгышыма, уңышыма,

Бәхетемә үзем түлим.

Һәр кешегә бу тормышта

Түләнмәгән бәхет телим!


Таксист, таксист, юк, эндәшмә −

Сүзләр миңа кирәк түгел!

Машинаңны тизләт, әйдә,

Үз-үземнән качам бүген...



Следите за самым важным и интересным в Telegram-каналеТатмедиа

## Нет комментариев
Наил Касыйм: «Үзем түлим...»